Os escultores Acisclo Manzano e Manuel Buciños reciben o Premio «Otero Pedrayo» – Galicia 24 Horas\nOs escultores Acisclo Manzano e Manuel Buciños reciben o Premio «Otero Pedrayo»\nBy Redacción on 25 octubre, 2017 Comentarios desactivados en Os escultores Acisclo Manzano e Manuel Buciños reciben o Premio «Otero Pedrayo»\nOs escultores Acisclo Manzano e Manuel Buciños recibiron na Casa-Museo Otero Pedrayo, en Trasalba (Amoeiro) o Premio «Otero Pedrayo» 2016, que se lle concedeu ex aequo. A proposta, presentada polo presidente da Deputación de Ourense, Manuel Baltar, fora acordada por unanimidade polo xurado, primeira vez desde que se instaurara o premio –en 1977, gañado por Carlos Casares-, que o xurado ditamina por unanimidade a concesión do galardón.\nA acta do xurado recolle que Acisclo e Buciños honraron á Xeración Nós e as súas obras son coñecidas nacional e internacionalmente, e que por medio de Risco e de Otero Pedrayo integraron os artistas ourensáns dos 50, que coñeceron o labor das vangardas dos anos 20 e comezaron a experimentar novos estilos. Segundo o xurado, son abondosos os méritos que concorren en Manuel García Vázquez e Acisclo Rogelio Manzano Freire, presentes e recoñecidos polas súas obras en coleccións públicas e privadas dos principais museos e centros artísticos de Galicia, España, Europa, América e, mesmo en Asia. Nados, o primeiro, en 1938, no lugar de Buciños, do que toma o seu nome artístico, concello de Carballedo, pero afincado en Ourense desde 1950 e, o segundo, en 1940, nesta cidade de Ourense.\nNo acto de entrega, Manuel Baltar dixo Acisclo e Buciños son «dous clásicos da arte con maiúsculas, que transcenden modas, movementos e vangardas», vindicando especialmente neste momento a Ourensanía, «un sentimento compartido, aberto, plural e universal, que nada ten que ver co localismo insolidario e mesquiño». Cando está a piques de cumprirse a 40ª edición do premio, o presidente da Deputación de Ourense dixo que este galardón «necesita, por parte das deputacións convocantes e da Xunta, un pulo renovador, un esforzo común para adecualo aos tempos que nos toca afrontar», expresou.\nBaltar afirmou que o Premio Otero Pedrayo, instituído un ano despois do falecemento do Patriarca das Letras Galegas, «naceu en pleno fragor político de transición democrática, da vontade institucional dos catro gobernos provinciais de Galicia, antes que o noso país acadase a súa ansiada Autonomía. E naceu para distinguir a unha personalidade ou a un colectivo que, no fecundo ronsel de Ramón Otero Pedrayo, tivese aportado o mellor da súa creatividade ou por ter emprendido accións culturais de relevo no ámbito do patrimonio común. É dicir, obras e actividades que contribuísen a impulsar a identidade do noso pobo, de dentro e de fóra da Galicia territorial», afirmou o presidente.\nAsemade o presidente do goberno provincial propuxo que a entrega do Premio teña lugar «na Casa-Museo de Don Ramón, referente de digna e fecunda galeguidade, atendendo á solicitude do novo presidente da Fundación, Juan Luís Saco Cid, unha circunstancia propicia, ideal para o futuro».\nPola súa banda, Acisclo Manzano e Manuel Buciños agradeceron o premio e coincidiron en destacar a importancia de seguir promovendo os valores da defensa do galeguismo e da nosa lingua e cultura que promoveu Otero Pedrayo. Así, o galardoado Manuel Buciños afirmou: «É unha honra recibir este premio na Casa de Don Ramón, de lembranza inesquecible para Galicia», mentres que Acisclo Manzano asegurou que «seguiremos a traballar con toda a ilusión pola nosa Galicia». A laudatio dos premios estivo a cargo da profesora María Victoria Carballo Calero.\nAcisclo e Buciños déronse a coñecer no mesmo ámbito cultural: o relatorio de don Vicente Risco, na cafetería do Hotel Parque, e pertencen, a pesar da diferencia de idade, á «Xeración dos Artistiñas», como lles chamou o propio Risco. Ámbolos dous foron amigos de don Ramón Otero Pedrayo, no Volter -inaugurado por don Ramón-, no Miño e noutros enclaves ourensáns nos que a presencia e a palabra do mestre Otero Pedrayo era frecuente. Son, polo tanto, oterianos convictos e confesos.\nExpresa o xurado na acta que os dous escultores recibiron gabanciosas críticas de don Ramón, visibles nos catálogos das exposicións e nas colaboracións de Otero na prensa, e traballaron xuntos durante máis de dez anos no mesmo taller, en Ourense, forxando, á marxe do enfoque, concepción e desenvolvemento das súas pezas escultóricas, unha colaboración e unha amizade que perdurou ata a actualidade.\nAcisclo e Buciños honraron á Xeración Nós, con creacións singulares e de estilos moi diferentes, pero cun común denominador da fonda marca que esta xeración. Buciños, co seu emblemático monumento en bronce a Otero Pedrayo, actualmente na Praza do Correxidor, e Acisclo en varias obras públicas de grande tamaño, captaron a mensaxe de don Ramón, dándolle plasticidade á súa figura patriarcal e transmitindo a súa verba, a palabra do meirande orador da Galicia de todos os tempos. A acta subliña que a forza e o pulo que Acisclo e Buciños teñen derramado a mans cheas no seu labor de décadas; a presenza de Otero Pedrayo na súa obra; a entrega total a Galicia; e á súa cultura como artistas plásticos, son motivos máis ca abondosos para premiar a ambos os dous.\nO xurado estivo presidido por Anxo Lorenzo, secretario xeral de Cultura da Xunta, sendo vicepresidente Manuel Baltar, presidente da Deputación de Ourense, e vogais: Xosé Leal Fariña, deputado delegado de Cultura da Deputación de Pontevedra; Pilar García Porto, deputada de Cultura da Deputación de Lugo; Manuel Doval Soto, presidente da Comisión de Cultura da Deputación de Ourense; Valentín García Gómez, secretario xeral de Política Lingüística da Xunta; Carme Silva Domínguez, vicerreitora de Servizos Universitarios do Campus de Lugo, en representación da Universidade de Santiago; Susana Reboreda Morillo, da Facultade de Historia do Campus de Ourense, en representación da Universidade de Vigo; Manuel Ferreiro Fernández, da Facultade de Filoloxía, en representación da Universidade da Coruña; Pablo Otero Piñeyro Maseda, en representación do Instituto «Padre Sarmiento»; Felipe Ferreiro Feijóo, designado pola Xunta como autoridade científica e literaria; Luis González Tosar, designado pola Deputación de Ourense como autoridade científica e literaria; Primitivo Iglesias Sierra, designado pola Deputación de Lugo como autoridade científica e literaria; Carme Fernández-Pérez Sanjulián, designada pola Deputación de Pontevedra como autoridade científica e literaria; Xosé Carlos Valle Pérez, director do Museo Provincial de Pontevedra, como autoridade científica e literaria, actuando como secretario do xurado Francisco Cacharro Gosende, secretario xeral da Deputación de Ourense.\nOs escultores Acisclo Manzano e Manuel Buciños reciben o Premio «Otero Pedrayo» added by Redacción on 25 octubre, 2017


Novembro | Faro Ocio Norte\nA programación cultural de Burela para novembro inclúe teatro, a estrea dun documental e a actuación de David Amor.\nBurela, Axenda, Novembro\nA programación cultural de Burela para novembro inclúe varias representacións teatrais, a actuación de David Amor e a estrea do documental Honra. Debido ás novas restricións que aplicará a Xunta de Galicia desde o vindeiro sábado, 7 de novembro, haberá redución de aforo para asistir a todas estas actividades.\nO vindeiro domingo, día 8, Ibuprofeno Teatro representará a obra O mel non caduca. Será no Auditorio Municipal ás 19:30 horas e o prezo da entrada é de 4 euros.\nO sábado 14 David Amor presentará o seu monólogo Love está en el aire. Terá lugar no Auditorio Municipal ás 20:30 horas e o prezo da entrada é de 4 euros.\nO sábado 21 a compañía Teatro Andanzas porá en escea a obra Olvida los tambores. Será no Auditorio Municipal ás 20:30 horas. E o domingo 22 tamén no Auditorio Municipal...\nEn novembro segue A Mariña en Ruta con cultura, cetáceos e cogomelos. Os roteiros están programados para os días 7, 15 e 21.\nA Mariña, Rutas, Novembro\nContinúan as rutas de A Mariña en Ruta programadas para este outono, unha iniciativa que a Mancomunidade de Concellos da Mariña Lucense puxo en marcha co apoio da Axencia de Turismo de Galicia e da Deputación de Lugo e que coordina a empresa de ecoturismo Maremasma. Este mes de novembro o ente propón descubrir centros históricos, portos baleeiros e bosques autóctonos cheos de cogomelos, coma sempre, da man de guías e axentes locais.\nDesde a Mancomunidade explican que “debido á actual situación e ao nivel 2 de restricións no que se atopa Galicia para a organización deste tipo de actividades as prazas dispoñibles tiveron que verse reducidas a 4 persoas mais o guía. Ademais do uso obrigatorio de máscara e da pertinente distancia de seguridade”.\nA primeira das rutas de novembro terá lugar o día 7 a partires das 10:30...\nO Concello de Foz organiza cursos de pilates, zumba e bolillos. Empezarán na segunda semana de novembro.\nFoz, Cursos, Novembro\nO Concello de Foz, a través da Delegación de Servizos Sociais que dirixe a concelleira Mercedes González Alonso, organiza cursos de pilates, de zumba e de bolillos. Os tres comezarán a segunda semana de novembro e terán unha duración de cinco meses.\nO curso de pilates desenvolverase os luns e mércores ás 16:30 horas no baixo do Centro Social. Empezará o día 6 de novembro, luns, e o prezo é de 15 euros ao mes.\nO de zumba terá dous grupos que terán as clases os martes e xoves, pero un será as 16:30 horas e o outro ás 21:00 horas. Nos dous casos impartiranse no Centro Social, pero o primeiro será no baixo e o segundo no cuarto andar. Comezará o 7 de novembro, martes, e o prezo é de 15 euros ao mes.\nE o de bolillos desenvolverase os mércores ás 15:20 horas no cuarto andar do Centro Social....\nO CONCELLO DE FOZ CELEBRA O MES DA MÚSICA PARA CONMEMORAR A FESTIVIDADE DE SANTA CILLA CON TRES CONCERTOS.\nBig-Band, Banda de Música, Bandas, Foz, musica, Novembro\nA Delegación de Cultura do Concello de Foz celebra o mes da música para conmemorar a festividade de Santa Cilla con tres concertos.\nA primeira desas actuacións será este venres, día 14, ás 20 horas na Casa da Cultura e correrá a cargo da Big Band de Foz. A segunda será o sábado 22 ás 20 horas na Sala Bahía e actuará a Banda de Música de Foz e a terceira terá lugar na Casa da Cultura o venres 28 ás 20 horas a cargo da banda infantil de jazz For Fun, do Conservatorio de Fingoi (Lugo...\nO MERCADO DE OUTONO DE RIOTORTO CHEGA ESTE DOMINGO AO PAVILLÓN POLIDEPORTIVO CON MÁIS DE 20 EXPOSITORES.\nO mercado de outono organizado polo Concello de Riotorto, que se celebrará este domingo no pavillón polideportivo contará con máis de 20 expositores. A principal novidade será un obradoiro de elaboración de sidra. O alcalde, Federico Gutiérrez Estoa, explicou que “este domingo vamos celebrar o mercado de outono, que é un dos que facemos cada tres meses, en cada unha das estacións do ano. Levamos xa seis anos con estes mercados que naceron para darlle saída aos excedentes dos pequenos produtores locais e que supoña un complemento para as economías dos agricultores do municipio. Pensamos que xa está consolidado e hai máis de 20 inscritos para expoñer e vender os seus produtos”.\nA concellería de Muller e Igualdade de Burela convoca o IV Concurso de Lemas e o VIII de Microrrelatos\nBurela, Microrrelato, concurso, Lemas, Novembro\nA Concellería de Servizos Sociais, Muller, Igualdade e Sanidade convoca o IV Concurso de Lemas e o VIII Concurso de Microrrelatos con motivo da celebración o vindeiro 25 de novembro do día internacional para a eliminación da violencia contra as mulleres. A recepción de traballos remata o 19 deste mes.\nO obxectivo do IV Concurso de Lemas é “transmitir a través de mensaxes curtas a importancia da educación en igualdade e da necesidade da eliminación da violencia contra as mulleres”, segundo explica Diana Durán. Nesta cita poderán participar todas as persoas empadroadas en Burela e cada unha pode enviar ata un máximo de 5 lemas, que deberá remitir á seguinte dirección de correo electrónico: cim@burela.org, indicando que é para o IV Concurso de Lemas e incluíndo o seu nome completo,...


In-Troido en A Coruña con bonos para os gañadores de consumo no comercio local\nAs coruñesas e coruñeses poderán concursar desde este sábado 13 de febreiro no certame virtual de disfraces In-Troido que organiza o Concello da cidade herculina, a través do IMCE, co fin de que non se perda a tradición pese á situación actual de pandemia e que se respecten as medidas de seguridade marcadas pola Xunta. O Concello premiará os mellores disfraces do seu Concurso In-Troido con bonos para consumir no comercio local.\nDeste xeito, convídase a veciñanza a que participe e suba imaxes até o día 21 dos seus traxes para que, posteriormente, un xurado valore a orixinalidade e posta en escena das e dos concursantes, que se dividirán por categorías segundo a súa idade.\nEstableceranse catro modalidades: nunha primeira estarán incluídas as nenas e nenos de cero a seis anos, nunha segunda estarán as e os rapaces que teñen entre sete e doce anos e unha terceira será para as/os maiores de trece anos en adiante. Ademais, a iniciativa busca a complicidade de toda a familia cunha categoría grupal-familiar, que deberá estar composta polo menos por dúas persoas conviventes caracterizadas coa mesma temática.\nAs persoas interesadas subirán ás redes unha instantánea súa ou cedida con permiso por outra/o convivente, e incluirán no texto o título da foto, a categoría en que participa e a etiqueta #EntroidoCoruñés ou #IntroidoCoruñés, mencionando tamén a conta do Concello da Coruña en Facebook e Twitter @Concellocoruna e etiquetando a coruna_gal en Instagram. É importante que as imaxes se suban con carácter público e que os perfís estean abertos, en función das condicións de cada rede, para que o xurado poida valorar todos os contidos enviados.


Robots que falan galego - Praza Pública\nCaptura do 'Gerador automático de poesia galega' CC-BY-SA Aduaneiros sem Fronteiras\nMáis recente aínda é Conceptos Explicados, un bot que cada media hora explica "de xeito definitivo todos os conceptos complexos que che interesan". Ou, por suposto, un saúdo, o bot que cada quince minutos envía un saúdo, da man de Xosé Ramón Gayoso, aos 37.308 topónimos oficiais do Nomenclátor da Xunta.\nAsí pois, queda demostrado que os robot falan galego. É máis, queda demostrado que os robots fan literatura. Para cando un día das #eLetrasGalegas? Nesta semana na que celebramos os dez anos do Gerador automático de poesia galega contemporánea, paga a pena dar unha volta de novo por alí e -se nos gustan os poemas creados polo robot- copialos, imprimilos e presentalos ao desaparecido Premio Esquío, como recomendaban dende Aduaneiros. Por exemplo, este.\nEduardo Pondal, a ritmo de reggaeton en @galegos ilustres Dominio Público Praza Pública\nConta de twitter de @unhavella Dominio Público Praza Pública\nUn dos poemas xerados polo Gerador CC-BY-SA Aduaneiros sem Fronteiras


EURO-REGIÓN Termal y del Agua - Actualidade\nTítulo do arquivo: Eurociudad_del_agua.pdf (Detalles)\nAugas Termais para Crear Cosméticos\nO Concello de Chaves estuda as características das augas termais para crear cosméticos\nO concello de Chaves iniciou, este mes, un estudo para avaliar as potencialidades das augas termais na creación de productos cosméticos, que poidan posteriormente ser comercializados, según o indicado a Lusa por un técnico do concello, Agostinho Pizarro.\nO estudo, según o responsable, ten por obxectivo valorar e aproveitar un recurso "fundamental" no concello de Chaves - a auga termal -, que é áncora de desenvolvemento económico local.\nA avaliación das potencialidades das augas termais deberá estar concluida dentro de oito meses e conta cun orzamento de 17.500 euros, financiado nun 75 % por fondos comunitarios.\nAgostinho Pizarro realzou que os beneficios da auga termal para o coidado da pel son indiscutibles, polo que a pretensión do concello e producir cosméticos feitos en base a auga, para logo comercializalos, e explicou, o estudo das características das augas das termas de Chaves indicará cales son as aplicacións posibles en áreas de cosmética, coma hidratantes, locións faciais, reafirmantes ou tónicos.\nEngadindo que a realización de ensaios permitirá ademais un control de calidade e probar a eficacia e seguridade dos ingredentes nos cosméticos.\nAs propiedades terapéuticas das augas quentes da cidade son recoñecidas dende fai anos e teñen tradición milenaria na cura de doenzas músculo-esqueléticas, do aparello dixestivo e respiratorias.\nA composición das augas (bicarbonatadas, sódicas, mesomineralizadas e gasocarbónicas) e única na Península Ibérica e brota a unha temperatura de 73ºC.


A Asociación Eólica de Galicia urxe un acordo "político e social" en prol das enerxías renovábeis\nOs custos enerxéticos derivados da dependencia rusa son "insostíbeis", advirte.\nphoto_camera A última sentenza polo concurso eólico roza o millón de euros (Foto: Europa Press).\nA Asociación Eólica de Galicia (EGA) aprema, nun comunicado dirixido aos medios, a sinatura dun acordo "político e social" a favor das enerxías renovábeis ao entender que os custos enerxéticos provocados pola dependencia rusa "obrigan" a unha reacción inmediata.\nA asociación advirte que "a monstruosa guerra de Putin" coloca toda Europa nunha situación de "pobreza enerxética". Segundo sinalou a EGA, en febreiro a vida subiu un 7,4%, unha porcentaxe "insostíbel", que se une a outros incrementos como o de "as materias primas e a cesta da compra".\nPor iso, a asociación asegura que, se a transición ecolóxica xa "urxía" unha aposta "decidida e inequívoca" polas enerxías renovábeis, a guerra e as tensións derivadas da invasión de Ucraína "obrigan" a unha reacción "inmediata".\nMáis parques eólicos\nNeste sentido, consideran que "a única solución posíbel" para facer fronte ás subas dos combustíbeis e a luz é unha "maior xeración renovábel".\nNesta liña, a entidade asegurou que a Galiza ten unhas "enormes" posibilidades pola "calidade do vento e un sector consolidado nos últimos vinte e cinco anos".\nA Asociación Eólica da Galiza argumenta que "canta máis enerxía renovábel entre no sistema eléctrico, máis se contén o prezo da luz", por iso reivindica a necesidade de producir máis, algo que "só pode vir" pola implantación de máis parques eólicos, tanto en terra como no mar.\nEn todo caso, apuntan, dentro deste obxectivo "sempre" se debe buscar a conciliación deste impulso eólico co medio rural e mariño.\nGaliza enerxía eólicos enerxías renovábeis


Ecos hospitalarios: Sen comentarios\nDiana R. Ramos está en Hospital Comarcal o Barco de Valdeorras.\n11 de decembro ás 09:57 · El Barco De Valdeorras ·\nE fun outra vez mamá, e trouxen ao mundo a outro barquense e hoxe saio do Hospital Comarcal Valdeorras cun neno maravilloso que naceu aquí, neste hospital, por decisión propia e porque creo de verdade na sanidade pública.\nQue ninguén me veña dicir que cun só hospital en Galicia amañamos todos os nacementos da comunidade porque cada vez nacen menos nen@s, porque a sanidade amig@s non se mide en termos económicos senón en calidade asistencial, en dereitos fundamentais e en apoio ás persoas, e tamén aos territorios.\nPorque non quero escoitar máis argumentos sobre a necesidade de reducir gastos para "rentabilizar" o servizo cando tod@s sabemos cales son as cousas que non son rentables para a economía: os soldos excesivos de algúns polític@s, as subvencións sin control de ningún tipo, os gastos de "dietas" de moit@s que controlan o cotarro, ou os erros de planificación que deixan instalacións millonarias abandoadas ou con gastos desorbitados.\nO que eu vivín aquí estes días, tanto a través do servizo de xinecoloxía e obstetricia, como por parte do resto do equipo de profesionais do Hospital do Barco, é paixón polo traballo, dedicación, trato de cariño e moitísima profesionalidade.\nPena polas mamás do HCVerin que xa perderon unha batalla para manter algo tan básico como a cercanía na asistencia sanitaria.\nComo xa dixen fai pouco, cando as barbas do teu veciño vexas cortar, pón as túas a remollar.\nLoitemos por manter en pé os nosos dereitos e os servizos do noso hospital.\nPD: por certo o meu pequeno, saniño, a mamá, estupenda, o nome: Pablo\n192Ti, Carmen María Fernández Delgado, Laura Rodriguez Pereira e 189 máis\n120 comentariosCompartido 41 veces\nPublicado por Ecos hospitalarios (Eh!!) ás 14:20


O destino é o país ceo, nós no noso espírito pode ser vislumbrada na distancia.\nPero el é o piloto a bordo, ea pesar de probar as ondas altas cando a embarcación do porto celeste.\nCrentes miúdo comparada mariñeiros que viaxan a través do mar da vida, no camiño cara ao porto celeste.\nNo barco, había anteriormente un vixía, un mariñeiro que miraba ao mar. Sentou-se nunha cesta na parte superior do mastro, equipado cun par de prismáticos co que podería ver se o buque se achegou da terra. A néboa e néboa pode adoitan ser difícil ver o esbozo do país estaban indo.\nNós que recibimos Xesús está a benvida sobre o mar da vida onde as tormentas miúdo rabia e os mares son áspera. O destino é o país ceo, nós no noso espírito pode ser vislumbrada na distancia. Pero el é o piloto a bordo, ea pesar de probar as ondas altas cando a embarcación do porto celeste.\nA Biblia fala de persoas que esperaban a un país mellor que o terrestre. En Hebreos. 11: 13-14, 16, lemos sobre iso: Versículo 13:\n"Na fe todos estes morreron sen recibir o que foi prometido. Eles acabaran de ver a distancia, e cría nel e saudou-o e confesaron que eran estranxeiros e peregrinos sobre a terra. "\nEstas persoas eran peregrinos que viron adiante e cara arriba - na distancia. Eles viran a terra celeste na distancia, e confesou o país terrea non era a súa terra natal. Seus intereses eran a celeste, que apareceu na distancia. Senón porque eles poderían morrer, non poderían chegar a os seus obxectivos saudade. Versículo 14:\n"Para os que din que iso demostra que están buscando unha patria."\nIsto significa que eles estaban a buscar un país diferente, un país mellor que aquel de onde viñeron. Non pode significar calquera país que non sexa un país celestial, eles estaban a buscar. Por súa intervención e traballo da súa vida mostrara que eran estranxeiros neste mundo. Versículo 16:\n"Pero agora desexan unha patria mellor, a celestial. Por iso, Deus non se avergoña de ser chamado o seu Deus, porque lles preparou unha cidade ".\nO ceo estaba preparado para todos os santos de Deus antes que foron rematou coa súa peregrinación na terra. O Deus que eles escolleron para amar e servir era o seu Deus.\nAbraham tamén estaba esperando por un país mellor:\n"Para el agardaba a cidade que ten fundamentos, cuxo arquitecto e constructor é Deus" (Hb. 11:10).\nNoutra tradución se le:\n"Porque estaba esperando ansiosamente e con confianza."\nAbraham foi ata un obxectivos celestes e eternas. El viviu toda a súa vida en asentamentos temporais. Estaba disposto a facelo, mentres esperaba a cidade que ten fundamentos. A súa inclinación era algo permanente, ao contrario da vida nómade que vivía, onde viviu na súa tenda. Non mirou para adiante a calquera cidade terrea, pero que Deus tiña construído. Fundamentos da terra son inestables e incertos, pero a cidade que Abraham estaba esperando foi construída sobre bases sólidas, que nunca poden ser abaladas.\nPara a cidade, estamos no camiño, temos a nosa cidadanía no ceo. Nós miramos con desexo e anticipación ao tempo en que o noso embaixador Celestial, Xesús virá procura-nos alí.


Política de privacidade para formularios | ABANCA\nPolítica de privacidade para que ABANCA Corporacion Bancaria, S.A. contacte contigo para darche a información solicitada\n1. Quen é o responsable do tratamento dos meus datos?\nO responsable do tratamento dos teus datos é ABANCA CORPORACIÓN BANCARIA, S.A., co NIF A-70302039 e domicilio na rúa Cantón Claudino Pita, 2, 15300, Betanzos (A Coruña). En ABANCA contamos cun Delegado de Protección de Datos Persoais, formalmente designado, co que podes poñerte en contacto se o necesitas escribindo a privacidad@abanca.com.\n2. Que tipo de datos trata ABANCA?\nDebes saber que os datos que tratamos neste caso son os datos de contacto que nos facilitas de forma directa para que contactemos contigo, é dicir: número de teléfono, correo electrónico, DNI e nome.\n3. Para que trata ABANCA os meus datos?\nOs datos de carácter persoal serán utilizados unicamente para:\nContactar telefonicamente contigo e poder darche a información oportuna sobre o/os produto/s ou servizo/s sobre o/os que te interesaches.\nRemitir información por correo electrónico sobre produtos ou servizos sobre os que te interesaches.\nDe ser o caso, poderás opoñerte ao envío desta información en calquera momento e de forma gratuíta remitíndonos un correo a bajas@abanca.com. Nese correo terás que identificarte, manifestar a túa oposición e indicar no Asunto: "Baixa. Formulario de contacto web".\n4. A quen comunica ABANCA os meus datos?\nOs datos que nos facilitas para que te chamemos ou remitamos electronicamente información sobre un produto ou servizo non serán cedidos a ningunha empresa.\n5. Está prevista algunha transferencia internacional?\nA transmisión de datos a terceiros países que estean fóra da Unión Europea só ocorrerá no caso de que sexa necesaria para a execución das ordes ou solicitudes que nos formules, por esixencia legal ou no caso de que nos outorgaras o consentimento expreso para iso.\nAdemais, no caso de ser necesario que recorramos a prestadores de servizos que traten os datos en terceiros países que estean fóra da Unión Europea, ABANCA tomará as medidas apropiadas para garantir as condicións de lexitimidade da transferencia internacional dos datos consonte o disposto no Regulamento (UE) 2016/679, xeral de protección de datos e, en especial, de acordo cos requisitos establecidos nos artigos 45 a 47 desta norma (é dicir, transferencias baseadas nunha decisión de adecuación, transferencias mediante garantías adecuadas ou normas corporativas vinculantes).\nABANCA observa e obriga a observar as medidas de seguridade técnicas, organizativas e legais que resulten axustadas ao nivel de risco do tratamento con independencia do territorio onde este se produza.\nDas transferencias internacionais que estea previsto realizar en cada momento informarase na política de privacidade dispoñible na web.\nCalquera transferencia internacional de datos que se produza tamén estará suxeita ao réxime previsto na normativa vixente.\n6. Por canto tempo conserva ABANCA os meus datos?\nOs datos persoais serán conservados exclusivamente durante o prazo necesario para poder tramitar as solicitudes de información de produtos ou servizos que, de ser o caso, formules a través da web. Se transcorridos tres meses desde a última xestión que realicemos contigo en relación con tales produtos e servizos, non se formalizou a contratación do produto ou servizo correspondente, procederase ao bloqueo dos datos e á súa eliminación.\n7. Cales son os meus dereitos?\nDereito de portabilidade. Poder obter unha copia nun formato interoperable dos datos que estean sendo tratados.\nDereito de oposición. Solicitar o cesamento no envío de comunicacións comerciais nos termos antes sinalados.\nPodes exercitar os teus dereitos dirixíndote por escrito ao noso Servizo de Atención ao Cliente a través do enderezo de correo electrónico atencioncliente@abanca.com ou a través do enderezo postal Rúa Nova, 1 - Entreplanta, 15003, A Coruña. Na túa comunicación terás que identificarte, sinalar o dereito que desexas exercitar, indicar no Asunto: "Dereitos RXPD. Formulario de contacto web" e acompañar a documentación requirida.\nNa páxina web da Axencia Española de Protección de Datos (AEPD) podes atopar unha serie de modelos que te axudarán no exercicio dos teus dereitos.\nAsí mesmo, tes dereito a interpoñer unha reclamación ante a autoridade de control (en España, a AEPD) no caso de que consideres infrinxidos os teus dereitos.


6 dos mellores amigos literarios de catro patas | Literatura actual\n6 dos mellores amigos literarios de catro patas\nSon os mellores amigos, os máis fieis e fieis. Estiveron connosco desde que o mundo é mundo. Acompáñannos nas nosas aventuras e desventuras, nas nosas viaxes, dramas e alegrías, en todo. Inexplicablemente hai quen non lles gusta ou lles ten medo. Pero quen non tivo cans nunca saberá que sentimentos inspira.\nLord Byron preferiunos á xente. Tiña razón. Poden darche todo só mirándote. Ou pregúntalle. E certamente non precisan falar. Son incondicionales para o seu amo, no bo e no malo, para ben e para mal. Na realidade e na ficción. Os cans tamén escriben páxinas e páxinas de aventuras sen parangón. Así que, co agarimo incondicional que lles profeso, hoxe escribo sobre algúns deses cans literarios. Un recordo tamén para os que pasaron pola miña vida.\nBen, a ver. Comezarei polos antepasados de todos os cans que hai no mundo, é dicir, os lobos. E acabarei cunha debilidade.\n3 Jumble e Tim\n5 Bullseye (preciso)\nO macho alfa do rabaño Seeonee, de O libro da selvapor Rudyard Kipling. Akela é quen toma a decisión de aceptar Mowgli coma un máis teu. Tamén é o lobo máis sabio e valente. E sinto moito a súa morte na batalla do Cans Jaros.\nTemo que os millóns de lectores e seguidores de Xogo de tronos pelame vivo se o deixo. Entón, por suposto. Imposible non nomear o Lobo Branco do famoso Jon Snow. Intelixente e astuto, Ghost ten ese toque sobrenatural que impregna a famosa saga de George RR Martin.\nJumble e Tim\nJumble e Tim son os cans da miña infancia, xunto co que tiñamos de carne e óso. Se les os libros desas portadas, xa tes a miña idade. E máis. Pero non hai idade nin novas edicións que cambien a William Brown OA Os cinco. Non os seus inseparables compañeiros de catro patas. Incansables e sempre a piques de aventura, Jumble e Tim son seguramente os cans. que todos queriamos ter infantil.\nDe todos fomos os Padróns unha vez e todos fomos desvelando misterios con Jorge e os seus curmáns. Pero tamén sabiamos que tiñamos o ollo atento ou casca de advertencia de Jumble e Tim. Poñíanos en garda para non ser descubertos polas nosas travesuras, nin polo malvado de garda que nos estaba perseguindo xusto cando resolvemos ese misterio.\nNon podes perder o protagonista inesquecible de A chamada dos salvaxes, de Jack London. Un dos personaxes caninos máis importantes da historia da literatura. O teu é un dos arriba exemplos de todos os valores cachorros que existen e que Londres soubo describir dun xeito maxistral. Calquera que non guste dos cans debería coñecer un Buck.\nPara o final, o que se dixo, unha debilidade. Quizais por selo o máis antiheroe, maltratado e perdedor. E eses son os meus personaxes favoritos. Prefiro o seu nome orixinal en inglés, máis sonoro. E aí está co seu propietario na imaxe de cabeceira deste artigo.\nDe Oliver, o musical de 1968. É unha das moitas versións cinematográficas de Oliver Twist, o clásico de Dickens. E, entre outros, protagonizouno o gran Oliver Reed, que naceu precisamente para encarnar aos personaxes máis inquietantes, inquietantes e malvados. Entón bordou o cruel e desapiadado Bill Sikes, un dos meus favoritos de todos os traballos de Dickens.\nSikes sempre vai acompañado de Bullseye, un bull terrier branco cunha mancha no ollo dereito. Bullseye é o exemplo perfecto de que os cans poden ser como os seus amos no mellor e no peor dos casos. E é tan odioso coma Sikes, pero como todos os cans, de total lealdade a pesar do continuo maltrato que lle dá o seu amo. Tanto é así que ao final morre intentando salvar a vida. E lendo ou vendo a escena sempre pensas que o que merece a peor morte é Sikes, porque Sempre quero gardar Bullseye.\nEn fin, Hai moitos máis, pero déixoo aquí. Tamén engades os que se producen.\nCamiño completo ao artigo: Literatura actual » Xéneros » novela » 6 dos mellores amigos literarios de catro patas\nEses pequenos praceres que só aprecian os escritores\nBibliotecas dixitais que podemos consultar de balde


O Concello de Allariz lanza unha campaña de limpeza baixo o lema “Un Allariz máis limpo é cousa de tod@s” | Reserva da Biosfera Área de Allariz\nO Concello de Allariz, a través das áreas de medio ambiente e promoción económica, ven de poñer en marcha unha campaña de limpeza baixo o lema Un Allariz máis limpo é cousa de tod@s.\nO obxectivo é concienciar á cidadanía, tanto veciñanza como visitantes, da importancia da súa colaboración no mantemento e coidado do noso entorno. Con motivo desta campaña colocáronse, esta mañá, carteis nos expositores da vila que serán difundidos, ademais, a través das redes sociais do concello. Na cartelería reza o slogan da campaña xunto con varios hastags que se utilizarán co obxectivo da súa difusión en redes “buscando a máxima participación cidadá en materia de coidado e limpeza do espazo público” segundo sinalaba a concelleira de Promoción económica, María López.\nA iniciativa inclúe unha nova acción simbólica, este venres, para mostrar a cantidade de lixo que se xera en Allariz as fins de semana e que pretende baleirar as rúas de cabichas, bolsas de plásticos, excrementos de mascotas e outros residuos. A través de diferentes actividades programadas no marco da nova campaña de limpeza búscase, segundo explica o concelleiro de medio ambiente Bernardo Varela, “manter a vila limpa coa colaboración de todos/as.\nTrátase de fomentar e mellorar a limpeza viaria nas rúas de Allariz”. Nas vindeiras semanas, en colaboración co comercio e hostalería así como os centros docentes, levaranse a cabo diversas actividades de sensibilización e concienciación.


Alta Ribagorça - Wikipedia, a enciclopedia libre\nIgrexa de Sant Climent de Taüll, en La Vall de Boí\nA Alta Ribagorça é unha comarca da provincia de Lleida, en Cataluña. Está situada nos Pireneos e a súa capital é El Pont de Suert. En 2009 tiña 4.375 habitantes.\nA comarca limita co Val de Arán polo norte, Pallars Sobirà polo leste, Pallars Jussà polo sur, e a comarca aragonesa de Ribagorza polo oeste. A comarca foi creada por lei en 1987, e, ata entón e dende a división de 1936 formara parte do Pallars Jussà.\nActualmente a comarca está formada por tan só 3 concellos. Entre 1965 e 1972 desapareceron 8 concellos, anexionándose a outros da comarca ou do Pallars Jussà. No século XIX a comarca chegou a ter 56 concellos.\nEl Pont de Suert 2.553\nLa Vall de Boí 1.080\nWikimedia Commons ten máis contidos multimedia na categoría: Alta Ribagorça\nSitio web do Consell Comarcal (en catalán)\nTraído desde «https://gl.wikipedia.org/w/index.php?title=Alta_Ribagorça&oldid=4462006»\nA última edición desta páxina foi o 10 de setembro de 2017 ás 13:25.


Un libro imprescindible: «Rosalía feminista», de Rosalía de Castro e Helena González Fernández. Crítica de Xosé Manuel Eyré | Blog Xerais\nPublicado por xerais nas categorías Blogs , Críticas , Poesía coas etiquetas ferradura_en_tránsito , helena_gonzález_fernández , rosalía_de_castro , rosalía_feminista , xosé_manuel_eyré\nO crítico Xosé Manuel Eyré publicou no seu blog Ferradura en tránsito unha recensión sobre o libro: Rosalía feminista, de Rosalía de Castro e Helena González Fernández. O libro está publicado por Xerais na colección Poesía.\nCrítica de «Rosalía feminista» (Rosalía de Castro e Helena González Fernández, Xerais)\nHai libros bos, que merecen ser ponderdos porque presentan unha factura impecábel. Hai libros moi bos, aqueles que, ademais de contaren cunha factura salientábel, imprimen na nosa mente mensaxes importantes para nós e para o mundo. E hai libros imprescindíbeis, aqueles que che dan as ferramentas para elaborares ti un discurso propio que redundará nunha meirande conciencia de vivir e de como vivir. Esta edición de Helena González é desas. Si, xa sei, virá a dereita e a extrema dereita ladrando que iso é adoutrinar e, polo tanto rexeitábel. Porén, acaso eles non levan séculos adoutrinándonos nunha Historia que a eles lles convén por razóns políticas e non ten nada que ver coa realidade? Pois iso.\nDe entrada, a edición de Helena González da poesía de Rosalía non agacha o seu carácter transgresor, presentando o libro como un reto. O reto de ler a Rosalía con ollos feministas. E dá conta das inercias que o lector ou lectora terá que vencer. Porque existen moitas Rosalías, desde a Rosalía romántica a esta Rosalía feminista. Lecturas fillas do seu tempo e de determinados intereses sociopolíticos. Esta tamén, tamén é filla do seu tempo, tamén responde a uns criterios sociopolíticos indubidábeis: a loita feminista por liberar a muller do xugo masculino e paternalista. E por iso é importante. Imprescindíbel.\nO libro é sinxelo. Costa dunhas palabras intridutorias de Helena González, onde xustifica as partes en que dividiu a escolma poética. E despois vén esa escolma, que o lector ou lectora deb ler en clave feminista. As partes de que consta son: DAQUELAS QUE FALAN; ABDICAR DE MIN; AS LAÑAS DO AMOR ROMÁNTICO; VIDAS PRECARIAS; SOAS, SEN AMOR, SEN AMO; VIÚVAS DE VIVOS: NUNCA MÁIS AGARDAR; SE PODES BAILAR É A TÚA REVOLUCIÓN.\nObviamente non imos valorar aquí a calidade da poesía rosaliana, sería perder o tempo con iso, obviedades. Abóndenos simplemente dicir que, a noso xuízo, o libro de Helena González é pouco intervencionista. Si, xa sei, desta maneira é o lector ou lectora o/a que se decata en por si do feminismo da obra rosaliana. E iso é impagábel. Mais vivimos un tempo involucionista tal que son moitas (demasiadas a meu ver) as mulleres que non saben saír desde xugo machista e paternalista, mesmo chegando a pretender minimizar e despezar a loita feminista a través do tempo. Mulleres indoctas e alienadas contra mulleres con conciencia e litadoras. E, polo tanto, a quen escribe isto gustaríalle que Helena González fora, poema por poema, indicando: “ves?, por isto é feminista”. Sería un traballo enorme, xa o sei. Porén é que hai moitas mulleres -e homes tamén, mais é moito máis grave o caso das mulleres- que precisan aprender a ser feministas.\nSer feminista é ser progresista, estar ao carón da loita social máis vangardista e imprescindíbel: devolver a voz ás muleres, esa voz por tantos séculos silenciada, e restituírlles os seus dereitos en pé de igualdade. Ser feminista é loitar pola liberación da metade da humanidade. E libros como este de Helena González indícannos o camiño.


O Pazo de Meirás: 1912\nDada a veciñanza de Emilía Pardo Bazán con Sada, o Alcalde desta Vila remite un escrito de solicitude á Real Academia Española para que sexa admitida como membro (Ver post adicado a esta nova). En abril deste ano denegase dita solicitude pola condición de muller da escritora, que remite unha carta ao Concello de Sada agradecendo as xestións realizadas.\nNo mes de xullo Emilia Pardo Bazán ofrece un te nas Torres de Meirás ao "ilustre" arxentino señor Alsina, recollendose na prensa da epoca o seguinte "asistieron invitados, distinguidas familias, entre las cuales figuraba la del consul de aquel pais y el rico hacendado bonaerense don Juan Sánchez López, y su bella esposa".\nA mediados de outubro celebrase na capela das Torres de Meirás funerales pola alma da infanta María Teresa, madriña na voda da filla de Emilia Pardo Bazán, tamén celebrada no Pazo de Meirás, Blanca Quiroga.\nO 12 de novembro falece o marido de Emilia Pardo Bazán, Jose Fernando Quiroga y Perez de Deza.\nA mediados de decembro, Emilia Pardo Bazán, nai e fillos regresan a Madrid, dando por finalizada a súa estancia no Pazo de Meirás.


Supervisado o inicio das obras da senda peonil na estrada AC-413 entre Cerceda e Tordoia - NH Diario\nInicio Comarcas Supervisado o inicio das obras da senda peonil na estrada AC-413 entre...\nSupervisado o inicio das obras da senda peonil na estrada AC-413 entre Cerceda e Tordoia\nO delegado da Xunta na Coruña, Gonzalo Trenor, acompañado polos alcaldes de Tordoia, Eduardo Antonio Pereiro, e de Cerceda, Juan Manuel Rodríguez, supervisou o inicio das obras da senda peonil na estrada autonómica AC-413, na entrada ao núcleo da Tablilla desde Ordes, no concello de Cerceda.\nDurante a visita o rexedor de Cerceda pediulle á Consellería de Infraestruturas que cumpra co compromiso -que xa existía por parte da Xunta – de executar a senda peonil cara o cruce de Xesteda, desde a igrexa, pola AC413, e tamén sinalou que é urxente unha actuación de mellora na estrada que une A Silva co casco urbano de Cerceda.\nA actuación prevista, que tamén beneficia ao municipio de Tordoia, suporá un investimento autonómico que supera os 120.000 euros. Os traballos contan cun prazo de execución de 6 meses.\nO proxecto recolle a construción dunha senda na marxe esquerda da estrada de titularidade da Xunta, no treito comprendido entre os puntos quilométricos 11,9 e 12,3. Trátase de seguir mellorando a seguridade viaria na contorna e dotar un itinerario peonil continuo ao longo da vía que facilite os desprazamentos a pé dos veciños.\nO novo itinerario de algo máis de 0,4 quilómetros proxéctase en formigón cor terriza natural e estará limitado da calzada por un bordo que o diferencie do resto da plataforma. O ancho do itinerario será constante, acadando os 2 metros.\nNesta actuación inclúese a execución da rede de pluviais, rede de alumeado público, reposición de sinais e marcas viarias de bordo da calzada. A intervención contará con financiamento dos fondos React UE da Unión Europea.\nArtigo anteriorAvanzan as obras dos novos nichos do cemiterio municipal de Carballo\nArtigo seguinteDeclarado o estado de emerxencia en Hungría pola guerra en Ucraína


Características - seguinte cadea de subministración\nNextschain é unha das mellores solucións de comercio electrónico todo en un para facer crecer o teu negocio global de dropshipping.\n01 / Miles de produtos gañadores\nOs produtos gañadores son a clave para xestionar unha tenda en liña exitosa.Deixa de malgastar cartos en produtos defectuosos, NextsChain contratou un experto para proporcionar miles de produtos gañadores para axudar aos comerciantes a facer máis fáciles as vendas.\n02 / Envíos a nivel mundial\nNextsChain colabora con máis de 300 operadores globais para ofrecerche moitas opcións de envío accesibles e fiables para o envío a todo o mundo.Baseándonos no noso sistema intelixente podemos evitar o bloqueo durante períodos de alta actividade como o Nadal e o Black Friday, mentres que tamén ofrecemos un seguimento dos envíos.\n03 / Cumprir pedidos a granel\nPodes cumprir os teus pedidos diarios a granel cuns poucos clics en lugar de un por un, embalaremos e enviaremos produtos directamente aos teus clientes.\n04 / Actualización diaria de inventario automático e prezo\nComproba os niveis de stock de artigos diariamente e mantén actualizados os niveis de existencias e aplica regras de prezos para actualizar automaticamente os prezos dos artigos.\nFacebook Ads é unha das mellores canles de mercadotecnia para iniciar as vendas, e ofrecemos un obxectivo preciso de Facebook Ads para todos os produtos gañadores, só co propósito de axudar aos comerciantes de Shopify a aumentar as súas vendas 10X.\n06 / Marca personalizada e embalaxe\nTodos os paquetes enviaranse baixo a túa marca e tamén ofrecemos embalaxe personalizado para axudarche a crear a túa marca.


O mono furioso de Pontevedra pasa páxina\nBelén López 30 noviembre 2016 00:00 h.\nPontevedra Libros Rodrigo Cota Furious Monkey House Santiago Paredes Gonzalo Maceira\nRodrigo Cota, Gonzalo Maceira e Santiago Paredes, retratados polo propio Paredes para Diario de Pontevedra\nO Museo de Pontevedra acolle este mércores a presentación oficial do libro de Furious Monkey House, 'Corre, mono, corre' ►A banda prepara un novo proxecto discográfico para o ano que vén\nA culpa de todo tena a mona das Palmeiras. Así o conta Corre, mono, corre, o título da banda Furious Monkey House que vén de publicar Libros Cúpula (grupo Planeta) e que este mércores se presenta oficialmente no Museo de Pontevedra (20.00 horas, Sexto Edificio, entrada libre). Así o conta tamén un dos autores do volume, o escritor e guionista Rodrigo Cota. "A idea creo que foi de Kin [Joaquín Martínez], de Esmerarte, os managers dos rapaces", explica. "O mono que monta o grupo tiña que ser fillo da mona das Palmeiras. Así apareceu. Dende aí seguimos contando as súas aventuras polo mundo adiante".\nGonzalo Maceira "Este é un libro moi friki, con estética underground e cun mono que se atopa dende con Iggy Pop ata con Kurt Cobain"\nCota é un dos tres responsables de Corre, mono, corre. Os outros dous son o ilustrador Santiago Paredes e o fundador da banda, o músico e mestre Gonzalo Maceira. "Foi un gustazo traballar con eles dous, pero ademais é que este é un pedazo de grupo. Estes nenos son uns virtuosos. Dende Manuel Quiroga, na música en Pontevedra non pasara nada tan bonito como esta banda", remata Cota.\nA idea para publicar un libro dos Furious Monkey House saíu do concerto que a banda deu no Teatro Lara en Madrid. "Mencionouse alí, pero o tema quedou no aire", explica Maceira. De volta en Pontevedra falou co seu amigo Santiago Paredes para intentar desenvolver a proposta. Sumaron a Rodrigo Cota ao proxecto. "A idea inicial era a de facer un libro de actividades para nenos", explica Paredes. "Pero cando empezamos a falar de 196 páxinas, xa vimos que había que pensar máis cousas". Finalmente, o libro aparece estruturado en varias partes: a presentación do grupo de nenos de Pontevedra, unha historia que mestura partes de banda deseñada e de relato ilustrado na que se contan as aventuras de Monkey e un apartado de xogos e actividades. "Traballamos contrarreloxo. Foron unhas sermanas tolas e caóticas, pero a verdade é que eu me recoñezo moito neste traballo", explica Santiago Paredes, que entrou no proxecto Furious Monkey House dende o seu inicio ocupándose do deseño da cartelería do grupo, entre outras cousas. "O resultado é un libro arriscado, que probablemente doutra maneira non sairía e no que traballou moita outra xente, como Guillotina Estudio no apartado de deseño".\nRodrigo Cota "Son uns virtuosos. Dende Manuel Quiroga, na música en Pontevedra non pasara nada tan bonito como esta banda"\nFORREST GUMP. Maceira, que di estar traballando coa banda "cun obxectivo moi ilusionante de cara ao ano que vén e a un novo disco", explica que Corre, mono, corre "é un libro moi friki, cunha estética underground e cun mono que é unha especie de Forrest Gump e se vai atopando dende con Iggy Pop ata con Kurt Cobain". A cousa é que Monkey está no momento adecuado e no sitio adecuado: é capaz de estar detrás do nome da banda máis importante do grunge, Nirvana, e de inspirarlle un tema aos mesmísimos Pixies.\n"Queriamos que o libro mesturase varias cousas: un diario da banda, un cómic, xogos para aprender as cancións, fotografías... e que todo iso tivese ademais varias lecturas, que o puidese coller un rapaz novo e divertirse, pero tamén un adulto. Penso que o conseguimos", remata Gonzalo Maceira.\nPara el, o máis importante, segundo di, é seguir creando cousas interesantes arredor do proxecto Furious Monkey House. "Nós temos a sorte de non contar con ningún tipo de presión enriba, de facer o que nos dá a gana", indica. "Así que o libro non é máis que un paso máis en toda esta aventura: en estar xuntos , en facer música e en pasalo ben".


Máis de dez anos de traballo conxunto unen a traxectoria do podólogo Miguel Ángel Murias Carrasco (Burela, 1981) ao Pescados Rubén Burela FS. “Hai 13 ou 14 anos, cando empecei a colaborar con este club, a figura do podólogo era pouco habitual, mesmo en grandes clubs de fútbol. Para min é un orgullo ser o podólogo do club durante todos estes anos, forma parte da miña vida, sobre todo polos lazos de amizade que me unen a gran parte da súa estrutura. Empecei sendo un pequeno colaborador, entendendo que o Burela FS é un club pequeno, e poñendo un graniño de area para que algún día poida ser grande. Todas as persoas e empresas que colaboramos desta forma, sabemos que somos unha parte importante para o club, sobre todo afectivamente”, explica Miguel Murias, cuxo traballo xunto ao vilagarciano Patricio Serqueira o levou a compartir en Moscova o Congreso Internacional de Cirurxía do Pé en Deportistas de Alta Competición (Universidade de Sechenov) con eminencias da talla de Niek van Dyk, no outono pasado.\n-Inaugurou a súa clínica en Burela en 2003. Como evolucionou a podoloxía desde entón?\n- A podoloxía é unha especialidade relativamente moderna que evolucionou moito nos últimos anos, sobre todo na área cirúrxica e biomecánica.\nO boom do ciclismo, mountain bike, running, trails… tamén conduce a que nos impliquemos máis en aspectos biomecánicos xa que o deportista amateur cada vez se coida máis. Os podólogos estamos a concienciar os deportistas de que cada persoa ten que ter un podólogo de cabeceira porque non todos os pés son iguais e non todos pisamos igual, fronte a un zapato estándar.\nDespois o resto do traballo, o día a día, céntrase en xente maior, queratose, uñas encarnadas…\n-Entón cre que calquera paciente debería ter acceso a un podólogo en atención primaria?\n- É unha carreira pública sanitaria, pero non estamos englobados dentro do Sistema Público Sanitario; é unha incongruencia. Nós non podemos chegar aos pacientes e moitos deles non saben todas as solucións que teñen para os seus problemas, sobre todo de idade avanzada.\n- Que problemas adoita ter un xogador/ora de fútbol sala?\n- Desde pequenas cousas, como un bocha en pretempada, que parece algo insignificante pero que ao final che pode facer perder dúas ou tres semanas de adestramentos fundamentais, feridas ou uñas encarnadas ata problemas como escordaduras, tendinites, fascite porque usan unhas zapatillas demasiado flexibles, e mesmo fracturas.\n-Como se marca o traballo dun podólogo ao longo da tempada?\n- En pretempada facemos un estudo de cada xogador e a partir de aí facemos un plan preventivo, indicando os seus puntos débiles, co seu posterior seguimento e control. O médico, Javier Couce, o preparador físico, Alfonso Mera, o fisioterapeuta, Arturo Martín, e eu reunímonos en pretempada para elaborar un plan individualizado e facer un seguimento en función das súas necesidades.\n-O deportista é un bo paciente?\n- Non adoitan ser bos pacientes porque todos acostumamos ser uns pouco médicos e ademais o deportista ás veces oe cantos de serea de todos lados, buscando solucionar os seus problemas de saúde rapidamente. Pero hai algo moi importante, un deportista profesional ten as súas sensacións e como no resto das áreas, para un podólogo é moi importante captar esas sensacións, exercer un pouco de psicólogo, para tratar algunhas dores a partir dun bo diagnóstico.


Catarina II de Rusia - Wikipedia, a enciclopedia libre\n(Redirixido desde "Catarina a Grande")\nPara outras páxinas con títulos homónimos véxase: Catarina II.\nCatarina II (ruso:Екатерина Алексеевна, Iekaterina Alekseievna), chamada a Grande (nacida co nome de Sofía Augusta Federica de Anhalt-Zerbst o 21 de abril de 1729 en Stettin, Prusia e falecida o 6 de novembro 1796 en Tsarskoe Selo, preto de San Petersburgo) foi emperatriz de Rusia de 1762 a 1796. Era curmá de Gustavo III de Suecia e de Carlos III de Suecia.\nסופיה אוגוסטה פרדריקה, נסיכת אנהלט-צרבסט e Sophie Friederike Auguste von Anhalt-Zerbst\nTsarina de Rusia\n21 de abril de 1729\n17 de novembro de 1796\nPedro III de Rusia, Estanislau II da Polónia e Grigori Alexandrovich Potemkin\nPaulo I de Rusia, Anna Petrovna e Alexey Bobrinsky\nLuteranismo, Igrexa ortodoxa rusa, Cristianismo oriental e Cristianismo ortodoxo\nDurante seu goberno realizou unha ampla reforma na sociedade rusa, modernizándoa. É considerada un exemplo de monarca do despotismo ilustrado. Grazas a esta modernización Rusia logrou obter un grande desenvolvemento e a emperatriz, aínda que sendo de orixe estranxeira, foi moi popular.\nDe princesa alemá a emperatriz rusaEditar\nPrincesa alemá, Sofía naceu na cidade de Estetino (hoxe Szczecin, en Polonia), filla do duque Cristiano Augusto de Anhalt-Zerbst e de Xoana Isabel Holstein-Gottorp. Varias descricións retratan a Sofía como unha nena curiosa e impertinente. En febreiro de 1744, con quince anos, foi vivir a Rusia, escollida pola emperatriz - a tsarina Isabel Petrovna - como esposa do seu sobriño e herdeiro, o grande duque Pedro Fedorovitch. Sofía alterou o seu nome para Catarina cando foi admitida na Igrexa Ortodoxa Rusa. A voda tivo lugar o 21 de agosto de 1745 en San Petersburgo. Catarina esforzouse por aprender a lingua rusa e a historia do seu novo país. O seu casamento revelouse un fracaso, debido á indiferenza e esterilidade de Pedro, incapaz de xerar o desexado herdeiro. Catarina ocupa parte considerábel do seu tempo a ler obras de filosofía e historia, tendo adquirido unha grande cultura. En 1754, dá a luz un neno, o futuro Paulo I, froito da relación que mantivo con Sergius Saltykov, un militar do exército; Pedro aceptou o neno como o seu fillo lexítimo.\nEn xaneiro de 1762, a tsarina Isabel Petrovna morre, e Pedro Fedorovitch subiu ao trono co nome de Pedro III. As súas políticas de aproximación a Prusia de Federico II, a introdución no exército das violentas técnicas de adestramento militar prusianas e a súa esixencia de que os bens da Igrexa foran administrados por funcionarios leigos provocaron un descontento xeral. Ao mesmo tempo, Catarina temía que Pedro a repudiase para casar coa súa amante, Isabel Vorontsova. En xuño do mesmo ano, Grigori Orlov, o novo amante de Catarina e membro da garda imperial, liderou un levantamento que afastou a Pedro. O golpe, pacífico e apoiado por amplos sectores da sociedade, conduciu Catarina ao poder; Pedro acabaría por abdicar, tendo sido asasinado pouco tempo despois por Orlov. Catarina foi coroada emperatriz da Rusia o 22 de setembro de 1762 na Catedral do Kremlin de Moscova. Sería o principio dun glorioso e autocrático reinado de trinta e cinco anos.\nAutócrata convencida, mostrouse, entre tanto, protectora dos “filósofos” e dos artistas franceses. Mantivo correspondencia con Voltaire. Sufocou a revolta dos cosacos (1774), reformou a administración (1775) e encoraxou a valorización das rexións de Ucraína e do Volga. En 1783 ordenou a fundación da academia rusa. No seu reinado, o territorio de Rusia creceu a expensas de Turquía (1787) e de Polonia (1793 e 1795). Durante o seu reinado enfrontouse ao Imperio Otomán, derrotándoo en varias ocasións.\nCommons ten máis contidos multimedia sobre: Catarina II de Rusia\nTraído desde "https://gl.wikipedia.org/w/index.php?title=Catarina_II_de_Rusia&oldid=5300953"\nÚltima edición o 5 de novembro de 2019 ás 18:37\nA última edición desta páxina foi o 5 de novembro de 2019 ás 18:37.


O estudantado betanceiro xa dispón da primeira aula de estudo autoxestionada, que funcionará de 21:00 h a 07:00 h - Novas Betanzos\nInicio Sociedade O estudantado betanceiro xa dispón da primeira aula de estudo autoxestionada, que...\nAula de estudo situada no centro de maiores, na praza dos Irmáns García Naveira\nO Concello puxo en marcha a primeira aula de estudo. Estará situada no centro de maiores, na praza dos Irmáns García Naveira e poderá ser utilizada como complemento á biblioteca municipal unha vez peche a súas portas estas últimas instalacións. E dicir, a partir das 21:00 h ata as 07.00 h.\nO obxectivo é que esta aula poida ser utilizada polos universitarios e universitarias e o alumnado de Secundaria que estean en época de exames. Para acceder, o alumnado terá unha tarxeta persoal que poderán solicitar a través da web www.betanzos.gal, onde irán os seus datos e que servirá para ter un control de entrada a saída.\nA alcaldesa, María Barral, explicou que con estas instalacións se cubre unha antiga demanda de estudantes que non dispoñían de espazo unha vez pechaba á biblioteca municipal. Dende o Concello insistirase ás persoas usuarias na necesidade de coidar a instalación; ser cívicas, ter presente que o local que utilizan é de todos e toda e, polo tanto, deben coidalo, e respectar o dereito das persoas que veñen detrás.\nA aula de estudo poderá ser utilizada como complemento á biblioteca municipal\nAs dependencias deberán utilizarse para a finalidade solicitude e, en caso de que aconteza algún dano, responsabilizarse dos danos que pola actividade causen no inmoble, mediante o pagamento ao Concello as reparacións que corresponden. Tamén se fai fincapé e que debe quedar limpa despois de utilizala, non facer ruído que moleste a outras persoas usuarias e á veciñanza da zona e non consumir alcol.\nA tarxeta de acceso é persoal e intransferible, cada persoa usuaria será responsable do uso desta, e poderá ser sancionado no caso de incumprimento.\nArtigo anteriorBetanzos lamenta que a Xunta culpe ao Concello de atrasos cando o IGVS ten as autorizacións para iniciar as obras de rehabilitación das súas vivendas desde hai semanas\nSeguinte artigoO Concello de Betanzos inicia a programación do Ano Antolín Faraldo co ciclo de conferencias do Anuario Brigantino centrado no histórico betanceiro


60% de desconto | Disfruta de ata 50% de desconto en todo o sitio e envío gratuíto - maio 2022|Bourjois\nPáxina de inicio > Tendas > Bourjois\nBourjois Cúpulas e códigos promocionais maio 2022\n20% de desconto €115+\nVenda límite: subscrición por correo electrónico gaña ata 35% en Itmes especiais en Bourjois\nObtén un 55% de desconto na túa orde Bourjois\n30 de €100\nComo podo obter o código Bourjois de voucher?\nÉ posible acceder a información sobre Bourjois descontos por moitos métodos.Debería preferir o noso sitio web ou Bourjois promoción páxina.Promocións ou descontos que foron aprobados manualmente por nós son marcados como Verificados.É xeralmente verdade que os cupóns poden ser bo, e cando as vacacións, como o Black Friday, aproximación, sempre pode comprobar Bourjois; os últimos cupóns serán exhibidos na parte superior do sitio web.Save o diñeiro é tan fácil como atopar código de voucher.\nBourjois ten que subscribirse a correos electrónicos para recibir cupóns?\nSe subscribe á súa lista de correo electrónico, recibirá as súas últimas desconto e cupóns nun Manner a tempo.Para recibir actualizacións sobre Bourjois promocións, simplemente introduza o seu enderezo de correo electrónico no fondo do seu sitio web.\nQue debería facer se o Bourjois desconto cupón ou desconto especial de vacacións é inadecuado?\nOs cupóns ou descontos de vacacións non son sempre válidos e adoitan expirar dentro dunha ou dúas semanas.Supón que use estas ofertas tan pronto como sexa posible.Observa Bourjois 's produtos de limpeza ou descontos de tempo limitado se os cupóns Aren'T Valid.Pode comprobar o descontos no sitio web oficial se ten unha ocupación especial como Bourjois-Tes un mínimo de 10% de desconto.\nComo se calcula o Bourjois desconto?\nDescuentos son calculados nun moi simple.Coupons pode ser xeralmente usado na maioría dos produtos, agás para vendas e Clearances.Cando usa 20% dos cupóns, o prezo final é 80.Utilizando cupóns, por exemplo, pode ter un 20% de desconto en $100 elemento máis un 20% de cupón, resultando nun prezo final de $64.\n¿Que é Bourjois código promocional?\nUn Bourjois código promocional dá aos usuarios a oportunidade de aforrar diñeiro cando compras en Bourjois.A maioría das persoas optan por facer compras en liña aínda que este método non foi popular durante moito tempo.Estamos máis seguros por iso? comprar en liña é moi conveniente.Para permitir que aforrar máis en liña, imos comprobar manualmente o código de cupón listado aquí.Nós ofrecemos moitos tipos de Desconto.Nós preparamos estes para ti.\nOfrece Bourjois Nadal, venres negro, etc.e os cupóns?\nÉ unha verdade.BourjoisÉ un gran centro que ofrece moitos tipos diferentes de descontos durante as vacacións.Cupóns adicionais estarán dispoñibles en vacacións como Nadal, Black Friday, Cyber Monday, e outras vacacións bancarias.\nBourjois Visión xeral\nEstudantes, anciáns, persoal militar activo, e membros do plan de saúde tamén poden recibir descontos de Bourjois.Os aforros tamén poden exceder o 25% dependendo da súa Eligibilidade.Pode incluso recibir descontos inesperados cando usa overlay Coupons.Para máis información específica, pode comprobar o seu sitio web oficial e a política de descontos no fondo da páxina.\nBuscando Bourjois aforros de compras? é unha sorte para vostede que o noso persoal atopa e engade manualmente moitos códigos de desconto todos os días ao noso sitio web.Como vacacións BourjoisAproximación, daremos máis información promocional.Recomendamos prestar atención a Bourjois vendas e produtos de limpeza tamén, xa que tamén poden aforrar unha tonelada de diñeiro.\nTodos Algarve Fun\nAta 15% de desconto en Wearglas tenda en liña


Trasladadas catro persoas, entre elas dous menores, por un incendio en Rianxo\nEfe 09 enero 2020 11:29 h.\nSucesos Incendio Rianxo\nUn camión de Bombeiros. ARCHIVO\nO lume puido producirse nunha estufa de pellet\nUn total de catro persoas, dous nenos e dúas mulleres, foron evacuadas na madrugada deste xoves polos servizos sanitarios de urxencia tras producirse un incendio na súa vivenda, situada no lugar da Senra, no concello de Rianxo.\nÁs 03:30 horas, o Centro Integrado de Atención ás Emerxencias (CIAE) 112 Galicia recibiu a chamada dun dos moradores da vivenda informando da presenza de fume en toda a vivenda, posiblemente, procedente dunha estufa de pellet.\nDeste xeito, o persoal do 112 Galicia avisou aos servizos sanitarios de Urxencias Sanitarias de Galicia-061, aos Bombeiros de Boiro, aos axentes da Garda Civil e voluntarios de Protección Civil da localidade.\nSegun confirmaron os membros do Servizo de Protección, Extinción de Incendios e Salvamento ao 112 Galicia unha vez finalizadas os labores de extinción e de ventilación da vivenda, o lume afectou a unha papeleira e ao moble onde estaba gardada.\nTrasladadas catro persoas, entre elas dous menores, por un incendio...\nHostaleiros do Norte reclaman ao novo goberno a posta en marcha do Ave\nOs achegados de Bello Lafuente: "Foi por negarse a subornar ou por envexa"


O Presidente da Fundación TIC e da Deputación de Lugo, José Ramón Gómez Besteiro, e o Presidente da Asociación de Directores e Realizadores de Galicia (CREA), o lucense Jorge Coira, veñen de asinar un convenio de colaboración que ten por obxectivo complementar a formación dos alumnos da Escola de Imaxe e Son (EIS), o único centro da provincia que imparte ensinanzas superiores no eido audiovisual, a través de masterclasses, obradoiros e titorías dos proxectos de fin de ciclo.\nGómez Besteiro destacou a importancia deste acordo, xa que “os nosos alumnos poderán aprender da experiencia de realizadores e directores de todas as especialidades, desde longametraxes, curtas e series de televisión ata publicidade ou novos formatos”. Neste senso dixo que “deste xeito vinculamos a formación dos nosos alumnos cun sector, como o audiovisual galego, no que hai profesionais de recoñecido prestixio e moito talento algo que, sen dúbida, contribuirá ó noso máximo obxectivo que é a inserción laboral dos titulados da EIS”.\nPola súa banda, Coira sinalou que está “encantado con esta colaboración, xa que na Escola de Imaxe e Son de Lugo hai gañas de facer cousas novas para que a formación non sexa aburrida e funcionarializada”. Neste senso, dixo que “aínda que nas escolas se aprende teoría e práctica, hai moitas regras non escritas que é bo saber para introducirse neste sector como, por exemplo, a que produtor se lle pode presentar un determinado proxecto, algo que poderemos aportar desde CREA”.\nO director Xacio Baño inaugura a colaboración\nO director de curtas Xacio Baño, natural de Xove, será o encargado de inaugurar o convenio este luns, 25 de novembro, cunha mastreclass que se celebrará ás 16:00 horas no Salón de Actos da Escola. Baño debutou no cine en 2009 coa curta Quentefrío e deixou pegada no audiovisual galego con tres proxectos máis: Relación de acordes (2009), Estereoscopía (2011) e, sobre todo, Anacos (2012), exhibido en máis de trinta festivais.\nEn total, os membros de CREA impartirán este curso 10 masterclasses e 4 obradoiros.\nTitores para os proxectos de fin de ciclo\nAdemais, os directores e realizadores de CREA exercerán de titores externos na realización de proxectos de fin de ciclo dos alumnos. Estas titorías constarán de catro reunións, dun mínimo de hora e media de duración cada unha, entre os alumnos e o titor ó longo do proceso de produción da curtametraxe. Como titores tamén lles aportarán a súa experiencia profesional directa. CREA reservará para os alumnos da EIS un 10% de prazas de todas as actividades de formación de alto nivel que celebre fóra da Fundación.\nEn defensa dos intereses do sector\nCREA é unha asociación profesional sen ánimo de lucro que agrupa a máis de 60 directores e realizadores do audiovisual galego, incluídos os que realizan traballos en cine, televisión, multimedia, publicidade e vídeo. Creouse hai oito anos co obxectivo de defender os intereses dos directores e realizadores do audiovisual en Galicia e apoiar ó sector.


ASOCIACIÓN DEPORTIVO CULTURAL NEGREIRA VETERANOS: DON BUDI 1 - NEGREIRA 1\nDON BUDI 1 - NEGREIRA 1\nPartido disputado no municipal de Bertamiráns recentemente remozado con novo céspede sintético como xa é habitual na comarca. Por certo, parece que na construcción das gradas e dos vestiarios primou a estética antes que a funcionalidade pois case que a zona de duchas é maior que a zona para cambiarse o que supón unha pequena incomodidade (é que os veteranos volvémonos un pouco quisquillosos).\nA tarde tamén se presentou totalmente invernal e, aínda que non nevou (o cal non sería descabellado), sí que a temperatura era máis fría do normal o que fixo que algún case saíra a xogar con cobertor.\nPolo demáis o partido era a primeira de toque despois das vacacións de nadal para ver en qué medida os doces e os salgados se cebaron cos xogadores. O Mr parece que non quedou moi contento co resultado das táboas de exercicios que nos encargou pero tampouco lle deu demasiada importancia. Tamén servíu para que debutaran nas novas fichaxes do mercado de inverno: Couso “Chaca” e Alfonsito “Pirroto” que amosaron maneiras pero que tamén deixaron ver as carencias físicas. De seguro que nos próximos partidos estarán a punto para axudar ao equipo nesta segunda volta que empeza o vindeiro sábado.\nPolo de pronto, o Don Budi presentaba un cartel con certo respeto pois no que leva de campeonato colleitou importantes resultados: 2-1 ao Maderas Ramos, empates co Boqueixón, Roomel, Mirador de Padín e con tan só dous partidos perdidos.\nNa primeira media hora de partido volcouse na portería defendida por Juán que tivo que emplearse a fondo para atallar varios remates con moita intención. Ata catro saques de esquina cobrou o Don Budi nesta primeira media hora de partido. No obstante, pouco a pouco fúmonos estirando coas entradas de Nando, Alijo e Alfonso e no segundo córner que botamos conseguimos adiantarnos no marcador. Para o Don Budi foi un pequeno xarro de auga fría logo do claro dominio local ata ese momento.\nTras o descanso o Don Budi tentou volver á carga con presión e aumentou os efectivos no ataque. Pero nesta segunda parte sí estivemos máis metidos no partido e en numerosas incursións protagonizadas por Alfonso, Couso, Iván e Nando puidemos matar o partido. No obstante, froito doutro arreón local chegou o gol do empate tras un rechaze na nosa área.\nAo final, todos contentos co empate ao final dunha primeira volta na que quedaremos en novena ou décima posición a falta de saber o resultado do Roomel-Rosalía. O primeiro obxectivo do equipo nesta segunda volta será asegurar unha vez máis a permanencia.\nO vindeiro sábado iniciaremos a segunda volta no campo do Hermanos Couto que lidera a clasificación con autoridade.\nen 11:11 Etiquetas: VETERANOS 09/10\nSuso gran partido


Transexualidad | Bianka Rodríguez: “Os grupos antidereitos practican unha ideoloxía de odio” - El Salto - Galiza\nBianka Gabriela Rodríguez preside Comcavis Trans, organización que traballa polo recoñecemento e cumprimento dos dereitos humanos das persoas LGTBI en El Salvador, onde as mulleres trans teñen unha expectativa de vida de 33 anos.\nNunha escola de San Salvador desfrutaba do seu único espazo de liberdade Bianka, una muller trans que na súa infancia foi encerrada nunha habitación durante oito anos “por ter xestos de nena”. Sendo adolescente fuxiu cara unha zona de conflito entre ‘pandillas’, onde traballou nunha panadería para subsistir, aínda que nunca cobraría o seu salario e tivera que durmir dous anos sobre sacos de fariña. Xa adulta, atentaron dúas veces contra a súa vida e ao preguntarlle se sufriu algún secuestro, responde entre risas: “Si, pero só unha vez”.\nNeste contexto é máis sinxelo entender un dato macabro: a expectativa de vida dunha muller trans en El Salvador é de 33 anos. Bianka ten 26, polo que cre que lle quedan sete. Sexan os que sexan, Bianka é xa unha muller empoderada decidida a dedicar a súa vida a defender e reivindicar os dereitos das mulleres trans de El Salvador. Para iso lidera a organización Comcavis Trans, asesora á ONU Mujeres e participa na iniciativa por unha lei de identidade de xénero no seu país.\nComo é a infancia dunha persoa LGTBI en El Salvador?\nSer unha nena ou un neno LGTBI en El Salvador é moi difícil. Por exemplo, as mulleres trans son expulsadas dos seus fogares polos seus país debido á súa identidade de xénero. A familia non entende ese concepto e son excluídas, algo que tamén pasa con homes gays. Neste entorno as nenas trans saen á rúa sen protección, aínda que existe unha lei de protección, que non se aplica a persoas LGTBI. Moitas nenas trans de El Salvador son excluídas, explotadas sexualmente e son vítimas de trata. Hai un Estado pasivo que non lles ofrece dereitos básicos. Outro exemplo é o das nenas lesbianas, que sofren violación correctivas nas que familiares ou amigos da familia violan á nena para corrixir a súa orientación sexual baixo o pretexto de que se non probou un pene, non pode ser válida.\nDesde a adolescencia, as mulleres trans sofren violencia e en moitos casos vense na obriga de realizar traballo sexual. Que riscos ten ser unha muller trans no teu país?\nAs mulleres trans son a cara máis visíbel da discriminación cara o colectivo LGTBI. Vivimos nun círculo de violencia nos fogares, pero tamén social, porque a sociedade non está educada para entender que é a orientación sexual ou a identidade de xénero. É esa mesma sociedade a que marxina e quen acaba exercendo a violencia. As mulleres trans son obrigadas a exercer o comercio sexual como único método de subsistencia, xa que son excluídas do sistema educativo e se ven sumerxidas nunha violencia entre ‘pandillas’. Estas ‘pandillas’ exercen moitos tipos de violencia: física, verbal, sexual, etc. Nas avenidas as mulleres trans gañan o seu sustento, pero teñen que pagar unha cota ao ‘pandillero’ para poder traballar en cada rúa. Ademais teñen que facer outro pago para ‘garantir a súa seguridade’, como din. Se non se lles paga con cartos, agrídenas sexualmente.\nMoitas nenas trans de El Salvador son excluídas, explotadas sexualmente e son vítimas de trata. Hai un Estado pasivo que non lles ofrece dereitos básicos.\nA túa compañeira Tania Vásquez, muller transxénero e activista da súa organización, foi asasinada en 2013.\nTania foi unha das fundadoras de Comcavis Trans. Segundo o estudo forense foi violada e golpeada durante 11 horas. Estaba atada de pés e mans e as súas partes xenitais foron cortadas e colocadas enriba do seu peito. Tamén tiña un impacto de bala, que foi o que a matou. Meteron o seu corpo nunha bolsa e deixárona nun parque moi transitado de San Salvador. É un caso que nos afectou tamén como organización, porque o Estado, a través da Fiscalía General de la República, criminalizounos como autores intelectuais deste crime por odio. Cambiaron tres veces ao fiscal responsable, pero o asasinato segue impune. Malia que en 2015 houbo reformas no código penal relativo aos homicidios de odio cara colectivos LGTBI, non se están aplicando por quen imparte xustiza. O sistema político é moi inestable, con dous ex-presidentes do país condenados e outro acusado. Hai unha falta de estado de dereito evidente que está xerando unha impunidade e permitindo que os delincuentes e ‘pandilleros’ sigan ameazando e exercendo violencia sen seren xulgados.\nEs parte do grupo que asesora á ONU Mujeres en El Salvador e participaches na elaboración do proxecto de lei de igualdade de xénero, que leva parado un ano. Hai outras leis non aplicadas, a maioría de feminicidios quedan impunes… Por que é tan difícil cambiar e cumprir a lei?\nA mesa permanente por unha lei de identidade de xénero traballou nun proxecto de lei que recoñeza o cambio de sexo, nome e xénero das persoas trans. Esta iniciativa, na que traballamos desde 2014, foi apoiada por un programa da ONU e en 2018 unha deputada do FMLN apoiouna e presentamos unha proposta, pero agora está parada na Comisión de Género. Non se convocou ás organización que elaboramos este proxecto de lei para falar das necesidades do colectivo, como a importancia do cambio de nome. Eu non me chamo Bianka, ese é o meu nome autoasignado; no meu DNI aparece un nome masculino, aínda que a foto sexa feminina. Sufro de discriminación por isto. Non hai ningún tipo de lei que regule o traballo das persoas trans para facilitar a nosa inclusión, na educación tampouco podemos acceder a unha educación digna, non podemos acceder a vivendas públicas… En España agora hai un contexto diferente ao de El Salvador, pero hai uns anos non era tan diferente. A situación en España pode volver atrás e ten que ser a sociedade civil quen defenda os dereitos gañados. O matrimonio igualitario ou a lei de identidade de xénero poden desaparecer, e incluso a despenalización do aborto. En El Salvador, hai mulleres que pagan con 50 anos de cárcere as súas complicacións obstétricas.\nA situación en España pode volver atrás e ten que ser a sociedade civil quen defenda os dereitos gañados. O matrimonio igualitario ou a lei de identidade de xénero poden desaparecer, e incluso a despenalización do aborto.\nComo cres que sería a túa vida se tiveras nacido nun país con estes dereitos dos que falas?\nSe cadra non sería activista ou defensora de dereitos humanos. Se cadra agora sería unha profesional graduada cun título universitario, algo que agora non podo ter en El Salvador. Se cadra estaría casada, cun traballo ben remunerado. Tería sido diferente; non tería sufrido tanta violencia como sufrín.\nSe cadra es máis necesaria como activista que como enxeñeira…\n(Risas) Si, eu estudei tres anos de enxeñería agroindustrial pero tiven que deixalo e buscar un traballo pola discriminación que sufrín na universidade. No ámbito laboral da empresa privada había resistencias para contratarme pola miña expresión de xénero, só porque non coincidía co meu nome. Por iso me dedico a defender dereitos humanos e lidero esta organización.\nAntes de ti, a vosa organización era liderada por Karla Avelar, que tivo que exiliarse por un premio.\nKarla é unha lideresa e defensora dos dereitos LGTBI que leva máis de vinte anos cambiando a realidade de mulleres trans. Ela viviu en carne propia a violencia e a discriminación nos cárceres, xa que foi unha muller privada de liberdade, foi violada, torturada… É unha sobrevivinte, recibiu 9 impactos de bala no seu corpo… Por iso fundou Comcavis Trans; para min é un símbolo de loita. Foi nominada ao premio Martin Ennals de dereitos humanos en 2017 e iso xerou máis violencia cara ela e a súa familia. Os ‘pandilleros’, que son unha estrutura perfectamente organizada, ameazárona a ela e á súa familia para que lles entregase o premio sen telo ganado. Karla viviu uns meses agonizantes. Despois tivo que exiliarse porque estaba en risco a vida da súa nai. Karla non aguantaría outro atentado contra a súa vida. Fixo ben en solicitar asilo en Europa, onde segue facendo incidencia política a través de diversos medios para que El Salvador avance en materia de dereitos humanos.\nTraballamos en baixar os índices de violencia nos cárceres, onde Karla Avelar foi abusada por máis de 100 homes cando foi privada de liberdade por un delito que non cometera.\nIgual que Karla, moitas mulleres trans en El Salvador son privadas de liberdade. Vós traballades con elas; cal é a súa situación e en que consiste o voso traballo?\nA situación nos cárceres de El Salvador é moi difícil, especialmente para as persoas LGTBI e aínda máis para as mulleres trans. Os homes e as mulleres van a penais diferentes. Como non temos unha identidade feminina, temos que ir coa nosa expresión a un penal de homes. Este é un eixo de traballo que Karla Avelar desenvolveu en Comcavis. Desde entón traballamos en baixar os índices de violencia nos cárceres, onde ela foi abusada por máis de 100 homes cando foi privada de liberdade por un delito que non cometera, se non que se defendeu ante unha agresión. Sufriu violencia sexual dos internos e dos funcionarios de seguridade. É unha realidade moi habitual. Ademais, non teñen unha dieta adecuada, non hai os medicamentos necesarios, hai un alto índice de VIH… O sistema de saúde non da abasto. Moitas mulleres trans fixeron operación artesanais, como inxectar aceite nos peitos, o que lles provoca problemas. Con toda a violencia que sofren, é fácil que reciban golpes mesa zona e moitas veces acaban morrendo. Tampouco lles perminte acceder aos programas de reinserción social e laboral, o que lles dificulta que poidan abandoar o traballo sexual ao saír. Dentro dos cárceres hai demasiada xente, con milleiros e milleiros de persoas. A violencia é exacerbada e o Estado fai caso omiso das denuncias que estas persoas fan ante os directores e os mandos superiores dos centros penitenciarios.\nQuen defende o modelo único de familia tradicional defende tamén a violencia; é o modelo con maiores índices de feminicidios e abusos a nenos e nenas.\nTi tamén sufriches violencia desde a infancia, explotación laboral, atentaron contra a túa vida… Despois de todo, agora es activista. Que reflexión fas desde a túa posición actual?\nFoi moi difícil. A miña reflexión dirixiríaa aos país e nais, para que entendan que ser trans ou lesbiana non é algo non natural ou non biolóxico. O único que cambia dun hetero a un gay é a súa orientación. Cando unha nena ou neno trans nace, só difire a súa identidade, pero o neno é o mesmo, só que ten que adoptar os patróns cos que se sinte identificado. Esa mensaxe é primordial. Agora hai líderes e movementos antidereitos abanderados pola protección da vida e a familia, pero modelos de familia hai moitos, tamén en El Salvador. Hai familias de avós, de nais solteiras, de tíos e sobriños… Quen defende o modelo único de familia tradicional defende tamén a violencia; é o modelo con maiores índices de feminicidios e abusos a nenos e nenas. Defenden iso? Creo que teñen unha idea equivocada.\nA loita social pode xerar paz, que é o que buscan as nosas sociedades. Alí poderemos convivir todos e ter un mundo onde caibamos todas as persoas.\nHai unha frase habitual nas marchas LGTBI: “Loitan a favor da vida, pero cando nace LGTBI quítanlle os dereitos”. De que falan? Falan de amor, falan de deus… Eu son crente, pero non vou xerar odio para prexudicar a outras persoas. Ante a «ideoloxía de xénero», os grupos antidereitos practican unha ideoloxía do odio que exacerba a violencia e a desinformación. Se vivimos nunha sociedade educada na que diminuír a desigualdade imos construír unha sociedade xusta e equitativa. Grazas ás feministas de hai 50 anos, que hoxe chamarían feminazis, hoxe as mulleres poden ter voz. Que fagan unha reflexión á educación para toda a sociedade. Ser LGTBI non é unha diferencia. A loita social pode xerar paz, que é o que buscan as nosas sociedades. Alí poderemos convivir todos e ter un mundo onde caibamos todas as persoas.


O Ministerio de Educación e Formación Profesional envía un terceiro borrador do Real Decreto de acceso e ingreso - CIG Ensino\n02 Xullo 2022 18:40\nO Ministerio de Educación e Formación Profesional envía un terceiro borrador do Real Decreto de acceso e ingreso\nO borrador foi remitido o 29 de decembro\nReal Decreto acceso\nNo correo remitido polo Ministerio non se fai mención a unha nova reunión da Mesa de Negociación. Na Mesa do pasado día 21 de decembro a CIG-Ensino demandou que se celebrasen cantas reunións fosen necesarias antes de que se aprobase como Proxecto de Lei o texto proposto. Todo parece indicar que isto non vai ser así xa que na propia comunicación ministerial se fai mención ao texto como “proxecto de lei”.\nTerceiro borrador de modificación do Real Decreto de acceso e ingreso. Ligazón\nAlgúns dos cambios introducidos van na liña das propostas da CIG-Ensino: valorar os méritos noutras especialidades, tanto do mesmo como noutros corpos ou ter en conta formación permanente. Porén, estes cambios non se introducen coa mesma proporción en función de que se trate do concurso oposición extraordinario ou do concurso excepcional. No primeiro caso a puntuación pola formación permanente chega ao tope do subapartado de “outros méritos” como propuxemos desde o sindicato, mentres que no concurso se limita a dous puntos sobre cinco, o que a todas luces é insuficiente e discriminatorio.\nNo resto do documento só se introduce outra novidade que tamén foi proposta da CIG-Ensino: a obriga de publicar, no concurso oposición extraordinario, as notas de cada unha das partes da fase de oposición.\nOutros cambios no texto limítanse a melloras na redacción, como a aclaración de que non haxa fase de prácticas no concurso excepcional.\nCon todo, para a CIG-Ensino, aínda recoñecendo algunha das melloras, o documento é inasumíbel polas mesmas razóns que nos levaron a rexeitalo na Mesa do día 21 e a fixar unha serie de propostas.\nAsí acontece na vinculación das prazas cos procesos selectivos: concurso excepcional e concurso oposición extraordinario para as prazas fixadas na Lei 20/2021 e concurso oposición ordinario (para o que tamén presentamos propostas concretas de modificación) para as prazas de reposición.\nE tamén en aspectos concretos dos baremos, como é o caso de limitar a puntuación á experiencia en centros públicos nos dous procesos de estabilización, aumentar ao máximo do subapartado a formación permanente, incrementar a puntuación polo tempo traballado no concurso excepcional ou permitir que a nota máxima a sumar sexa superior á total.\nCONCURSO OPOSICIÓN. SISTEMA EXTRAORDINARIO\nValor ponderado: 60% (vinculado á Lei)\nO tribunal só fai pública a nota final e global e de cada unha das partes. (NOVIDADE 3º BORRADOR)\nParte A: coñecementos específicos (3, 4 ou 5 temas a elixir segundo temarios)\nParte B: coñecementos didácticos\nDefensa de unidade didáctica.\nPosibilidade de exercicio de carácter práctico en especialidades con contidos aplicados, instrumentais ou técnicos.\nValor ponderado: 60%\nDeben facerse públicas as notas de cada parte unha vez rematada cada unha ou, cando menos, ao final da fase de oposición.\nPresentación e defensa dunha unidade didáctica. Non estabamos de acordo coa ambigüidade do 1º texto. Tamén nos valería que fose a defensa da programación mais non a elixir.\nSó se acada esta puntuación sumando méritos nos tres bloques de puntuación: 10 puntos entre os tres e en total.\nA puntuación da suma dos tres bloques pode ser superior á puntuación máxima total: 12 puntos entre os tres bloques e 10 como máximo, que se poderían obter combinando a puntuación dos apartados de experiencia, formación e outros méritos como se detalla a continuación.\nFORMACIÓN ACADÉMICA: 2\nOUTROS MÉRITOS (INCLUÍDA FORMACIÓN PERMANENTE): 3\nSó se teñen en conta 10 anos\n0,7 puntos/ano na especialidade do corpo ao que se opta. Centros públicos.\n0,35 puntos/ano en especialidades do mesmo corpo ao que se opta. Centros públicos (NOVIDADE 3º BORRADOR)\n0,125 puntos/ano noutras especialidades doutros corpos polo que se presenta. Centros públicos. (NOVIDADE 3º BORRADOR)\n0,10 puntos/ano en especialidades do mesmo nivel ou etapa ao impartido polo corpo ao que se opta. Outros centros.(NOVIDADE 3º BORRADOR)\n1 punto/ano na especialidade pola que se opta. Centros públicos.\n0,35 puntos/ano noutras especialidades do corpo polo que se opta. Centros públicos\n0,15 puntos/ano noutras especialidades doutros corpos polo que se presenta. Centros públicos\nNun proceso excepcional como este compartimos que se prime a puntuación na especialidade mais entendemos que non se pode deixar de puntuar a experiencia noutras especialidade e corpos.\nNon é de recibo que non se puntúen mentres que si se fai con servizos en centros privados.\nO borrador remite a un Anexo I que na actualidade só se refire á formación académica\n- Máximo 2 puntos\n0,75 puntos por ter superado a fase de oposición na mesma especialidade á que se opta desde 2012.\nMáximo 1 punto por formación permanente. (NOVIDADE 3º BORRADOR)\nMáximo 3 puntos en todo o apartado de “outros méritos”\n0,5 puntos por ter superado a fase de oposición na mesma especialidade á que se opta.\nNon se debe fixar límite no ano desde o que se ten en conta. Ademais de ser unha data arbitraria, sería discriminatorio con aquelas especialidades nas que non se convocan oposicións todos os anos.\nAs CC.AA deben seguir contando coa posibilidade de incorporar aqueloutros méritos que considere, previa negociación en cada ámbito, INCLUÍNDO COMO ATÉ AGORA A FORMACIÓN PERMANENTE, coa que se podería chegar ao tope de puntuación do apartado.\nNon se indican criterios de desempate\nEn caso de empate na nota da fase de oposición debe fixase o criterio de desempate na fase de concurso. De se producir un empate tamén na nota máxima desta fase (10 puntos) debe indicarse o criterio de desempate:\n- Puntuación en cada un dos bloques na orde na que aparecen\n- No caso de que se mantivese o empate, puntuación en cada un dos subapartados de cada bloque\nAcreditación do coñecemento da lingua cooficial nas CC.AA. con lingua propia\nAcreditación do coñecemento da lingua cooficial nas CC.AA. con lingua propia que será considerado como requisito.\nO profesorado cun determinado tempo de servizos en centros públicos (por exemplo, 2 anos) estará exento da fase de prácticas.\nCONVOCATORIA EXCEPCIONAL. CONCURSO ÚNICO\nSó se acada a puntuación máxima sumando méritos nos tres bloques de puntuación: 15 puntos entre os tres e en total.\nA puntuación máxima da suma dos tres bloques pode ser superior á puntuación máxima total: 15 puntos entre os tres bloques e 10 como máximo.\n1 punto/ano na especialidade pola que se concursa. Centros públicos.\n0,5 puntos/ano noutras especialidades do mesmo corpo. Centros públicos.\n0,35 puntos/ano noutras especialidades. Centros públicos\n- Máximo 3 puntos\n2,5 puntos por ter superado a fase de oposición na mesma especialidade do corpo ao que se opta desde 2012.\nMáximo a ter en conta: dous procedementos\nMáximo 2 puntos por formación permanente. (NOVIDADE 3º BORRADOR)\nMáximo 4 puntos en todo o apartado de “outros méritos”\nMáximo 3 puntos por ter superado a fase de oposición\n2,5 puntos na mesma especialidade do corpo á que se opta.\n0,5 puntos nunha especialidade do mesmo corpo diferente á que se opta.\nEn caso de empate na nota máxima (10 puntos) debe indicarse o criterio de desempate:\nNon hai fase de prácticas.\nNon se pode exixir a fase de prácticas xa que esta ten un carácter eliminatorio ao considerarse como unha parte máis do proceso selectivo. Ao se tratar dun concurso non cabe esta opción.\nInformación da mesa sectorial do estado para a negociación da modificación do RD de acceso e ingreso\nO Ministerio de Educación compromete, sen data, unha Mesa Docente para tratar todo o relacionado co profesorado de FP\nConvocada Mesa Docente do Estado para modificar o Real Decreto de acceso


VOLEIBOL DE FIN DE SEMANA – CLUB VOLEIBOL ZALAETA\nInicio /VOLEIBOL DE FIN DE SEMANA\nNoticias02 de marzo de 2017\nVOLEIBOL DE FIN DE SEMANA\nXornada de rivalidade en SF2 co derbi autonómico que se disputará no Barrio das Flores entre o FisiomásZalaeta e o Xuvenil Teis, encontro co que o Zalaeta despedirase da súa afección na presente tempada de competición ligueira xa que será o último partido que xogue na casa.\nImportante partido para ambos os conxuntos ao que chegan as de Teis con dúas derrotas consecutivas e as coruñesas nun refacho ascendente con dúas vitorias nos dous últimos partidos disputados.\nAs xogadoras de Barrero están dispostas a dar a cara, «sairemos a gañar, dinos o técnico, a por os tres puntos, trataremos de facer boa serie de xogo na que nos atopamos para sumar os tres puntos en xogo que nos permitan adiantar na clasificación ao Xuvenil e ofrecer un bo peche de tempada á nosa afección no Barrio».\nUn derbi sempre é un derbi, e a pesar do incerto que pode ser o resultado, as locais quererán devolver a moeda ao Teis, que na primeira volta gañou o partido ante o Zalaeta por 3-1, e deste xeito continuar escalando postos na clasificación.\nEmoción e espectáculo non faltarán no Barrio este sábado a partir das 19:00 onde esperamos contar co apoio tan necesario da afección para despedir a tempada en casa cunha vitoria nun choque ten especial como un derbi galego.\nMAXI PEDROSO S. SADURNIÑO Vs AUTOSCANCELA ZALAETA SÁBADO 17:00 MUNICIPAL S. SADURNIÑO\nCV RIBEIRA SACRA Vs AUTOSCANCELA ZALAETA DOMINGO 13:00 PM A PINGUELA\nCV RIBEIRA SACRA Vs CI ZALAETA DOMINGO 11:30 PM A PINGUELA\nCV RIBEIRA SACRA Vs CI ZALAETA DOMINGO 10:00 PM A PINGUELA\nVOLVE A COMPETICIÓN DO DEPORTE EN IDADE ESCOLAR XOGADE A MONTE DÁS MOAS COS SEGUINTES PARTIDOS:\nZALAETA A Vs LICEO C SÁBADO 10:00 MOAS 3\nZALAETA A Vs NARÓN VOLEA SÁBADO 12:20 MOAS 2\nZALAETA B Vs CALASANCIAS C SÁBADO 12:20 MOAS 3


O popular actor Paco Mir, o máis ecléctico, versátil e calvo dos compoñentes do grupo catalán El tricicle, escribiu a obra de teatro, “Non é tan fácil”. Peza que está a resultar un dos maiores éxitos da sua carreira. Actualmente existen unhas oito postas en escea, en España, Suecia, Uruguay, Arxentina, cun notable éxito de crítica e público (Premio MAX ao mellor autor teatral na V edición, Premio a mellor obra na IV mostra de teatro Rey Juan Carlos de Móstoles, Premio do público a mellor obra no XVIII certame de teatro de Villamuriel de Cerrato – Palencia, entre outros). Paco Mir utiliza as suas mellores armas de autor para recrear mediante o humor e o inxenio unha situación común identificable por calquera espectador.\nAgora en Galicia, a compañía malasombra, e baixo unha intelixente e divertida dirección de Marcos Orsi (A opera de a patacón, Ratman e Bobín, Caperucitoloxía, moleques, etc) logra plasmar con acerto as disparatadas situacións, dotandolle dun ritmo trepidante e evitando caer no tópico.\nNon é tan fácil, contanos o difícil que pode ser romper unha relación de parella.¿Cómo explicar que o amor se foi, cando o sentimento de querer non desaparece?. Dilema no que se atopa Quique(Xoque Carbajal), que despois de sete anos quere deixar a Andrea(Sandra Lesta), pero non sabe como nin por qué. Abafado pola situación busca apoio na barra dun bar, e consello dun camareiro,Lucas(Pablo Alvarado),que pouco a pouco converterase en cómplice. Xuntos repasarán un feixe de maneiras de romper unha relación sen facer dano, pero comprobarán que ......”non é tan fácil”.\nAUTORES: Paco Mir\nACTORES: Xoque Carbajal, Sandra Lesta e Pablo Alvarado